অত্রি
অত্রি (সংস্কৃত: अत्रि) হলেন একজন বৈদিক ঋষি৷ হিন্দুধর্ম অনুসারে যিনি অগ্নি, ইন্দ্র সহ বৈদিক দেবতার এবং যজ্ঞে আহুতি প্রদান ও বহু বেদমন্ত্রের মন্ত্রদ্রষ্টা ঋষি৷ ঋগ্বেদে পুনপুন উল্লেখিত ঋষি অত্রি সপ্তর্ষিমণ্ডলের একজন তারকা তথা ঋষি৷ এবং হিন্দু গ্রন্থ ঋক বেদে অন্যতম প্রধান উল্লিখিত ব্যক্তি৷ হিন্দু ধর্মগ্রন্থ ঋগ্বেদের পঞ্চম মণ্ডলের মন্ত্রদ্রষ্টা ঋষি অত্রি এবং তাঁর বংশধরগণ। সেজন্য, এই মণ্ডলের নাম ঋষির সম্মানার্থে "অত্রি মণ্ডল" নামে নামাঙ্কিত করা হয়েছে৷ এই মণ্ডলে সর্বমোট ৮৭টি সূক্ত রয়েছে, যেগুলোর মন্ত্রদ্রষ্টা হলেন ঋষি অত্রি এবং তার উত্তরসূরীগণ। এছাড়াও অত্রি ঋষির উল্লেখ বিভিন্ন পুরাণ এবং হিন্দুদের অন্যতম দুটি মহাকাব্য রামায়ণ ও মহাভারতেও পাওয়া যায়